
LAKITELEK POLGÁRMESTERE

6065 Lakitelek, Széchenyi krt. 48. 

Telefon: 06-(76) - 449-011, 449-003

Fax.: 06-(76) - 449-055

19. oldal

ELŐTERJESZTÉS
Lakitelek Önkormányzat Képviselő-testületének

2012. február 2-i ülésére
Tárgy : Tájékoztató a pályázatokról.
Tisztelt Képviselő-testület!

Lakitelek Nagyközség Önkormányzata az elmúlt évek során több pályázatot benyújtott, és megvalósított. A benyújtott pályázatok között volt, amelyiket megnyertük és meg is valósítottuk. Azonban voltak olyanok is, melyeket az elbírálás során elutasítottak. Ezen pályázatokról szeretnénk a mellékelt összefoglalóban egy átfogó tájékoztatást nyújtani. 

Lakitelek, 2012. január 26.
  Felföldi   Zoltán
   polgármester
Nyertes pályázatok

„Lakitelek Községi Könyvtár felújítása”

AVOP-3.4.1-2004-08-0039/0.7
Megvalósítás időtartama: 2005-2006..

Teljes költség: 22.819.128 Ft

Támogatás: 11.365.067 Ft

Saját forrás összege: 5.288.677 Ft

A projekt célja a falu egyik legrégebbi és legszebb épületének, a könyvtár műszaki állapotának felújítása, megőrzése, hőszigetelése, tetőszerkezetének és homlokzatának felújítása, az épület egészének utólagos hőszigetelése, rámpák kialakítása. Kialakításra került a település helytörténeti gyűjteményének kiállítóterme. A fejlesztés fontos része volt az épület akadálymentesítése, a szolgáltatások mozgáskorlátozottak általi igénybevételének lehetővé tétele, ezzel az életkörülményeik könnyítése, az esélyegyenlőség javítása. A fejlesztés eredményeként a település közösségi tereinek bővülése és mindenki számára elérhetővé válása is megvalósult. Az épületben elhelyezett könyvállomány és helytörténeti kiállítás megőrzése biztosítottá vált. Ezzel a nagyközség értékeinek megőrzése és turisztikai vonzerejének növelése is megvalósult.

A fejlesztés magába foglalta az akadálymentesítéshez rámpa építését és burkolását, a két bejáratot összekötő szélfogó építését, akadálymentes illemhely kialakítását. A déli homlokzaton lévő fedett terasz és lépcső is felújításra került. Kialakításra került egy bemutató terem is. Ez az átépítés magába foglalta a terem gépészeti és építészeti átalakítását is (kéménybe köthető konvektor beépítése). Létesült egy új raktár. Az épület új hőszigetelő homlokzat vakolatrendszert kapott. Ezzel egy időben a kémények, valamint az épület bádog szerkezetei, a függőrész, valamint a lefolyó csatornák is felújításra kerültek. 

A könyvtár épülete a fejlesztést követően új funkciót is kapott a már meglévő feladatok mellé. A helytörténeti gyűjtemény méltó körülmények közötti kiállítása erősíti a helyi lakosok lokálpatriotizmusát, ragaszkodását a nagyközséghez és annak hagyományaihoz, emellett turisztikai értékkel is bír, növeli a település vonzerejét.

„Lakitelek 011-es és 013-as hrsz-ú mezőgazdasági utak burkolása”
AVOP-3.2.21-2004-10-0006/0.7 (AVOP - Oncsai út)
Megvalósítás időtartama: 2005-2006.

Teljes költség: 45 219 300 Ft

Támogatás: 33 914 474 Ft

Saját forrás összege: 11 304 826 Ft

A fejlesztés során megvalósult Lakitelek 011-es és 013-as helyrajzi számú külterületi dűlőutak minőségi fejlesztése, szilárd útburkolattal való ellátása. Az út hossza 975 méter, szélessége 4 méter. Célja az akkori úthasználattal együtt járó nehézségek és többlet ráfordítások jelentős csökkenése, jó minőségű, télen-nyáron időjárástól függetlenül járható és szállításra használható mező- és erdőgazdasági út létrehozása volt.

A fejlesztés következtében a 011-es és a 013-as hrsz-ú utak mellett dolgozó mezőgazdasági és erdőgazdasági vállalkozások nagyon jó minőségű utat vehettek igénybe terményeik és a kitermelt fa szállításához, gépeik közlekedtetéséhez, valamint a közeli homokbánya megközelítéséhez. A korábban télen, tavasszal és ősszel csapadékosabb időben megközelíthetetlen, nyáron poros út helyett, a megépült új, szilárd útburkolat minőségi változást jelentett a gazdálkodás körülményeiben. A fejlesztés következtében a mezőgazdasági vállalkozások szállítási ideje közel harmadára csökkent, szállítási és karbantartási költséget takarítanak meg, csökkent a levegő szennyezésének mértéke, azóta is ezen a szinten van. Az út szakszerű fenntartása hozzájárul az eredmények fenntartásához.

A kiépült út mellett kialakításra került 5 db Önkormányzati építési telek, melyekből 2 db már értékestésre került, a megmaradt telkekre érdeklődés mutatkozik. A telekértékesítést nagyban elősegítette, hogy szilárd burkolatú úton közelíthető meg az adott ingatlan. 

„Tőserdő részleges revitalizációja Lakiteleken”

AVOP--3.4.1.-2004-09-0096/0.7

Megvalósítás időtartama: 2005-2006.

Teljes költség: 20 443 606 Ft

Támogatás: 15 332 704 Ft

Saját forrás összege: 5 110 902 Ft

A projekt célja a Kiskunsági Nemzeti Park védett természeti értékeivel határos területen található önkormányzati tulajdonú tőserdei terület revitalizációja, a Tisza menti táj megőrzése, amely lehetőséget teremt a vidéki ökoturizmus fejlesztésére is. Fontos cél a természeti értékek megóvása, ugyanakkor azok bemutatása is. Ennek érdekében a természeti élőhelyek újraélesztésén túl tanösvény kialakítása is történt, melyen tájékoztató táblákkal, és interaktív játékokkal segítjük a természet megismerését. A fejlesztést természetesen a Kiskunsági Nemzeti Park szakmailag messzemenően támogatta. Célunk volt továbbá a projekt megvalósításával a környezet feltárása, a pihenés, a szórakozás, az ismeretterjesztés, valamint az ökoturizmus elősegítése. 

A fejlesztés eredményei: a Holt-Tisza vízszintjének emelése és a turizmus fellendülése egyaránt kihat a kistérség és a régió vízutánpótlási, mezőgazdasági, illetve idegenforgalmi problémáinak megoldására. A Duna-Tisza-közi homokhátság vízháztartási problémája évszázados probléma, melyet egyaránt kell egy 8000 km2-es térségben, és a terület kisebb, akár csak néhány hektáros területén megoldani. 

A lakosság, illetve a kulturált turizmus iránt érdeklődők nagy örömmel használják a projekt keretében elhelyezett eszközöket, játékokat. Szinte állandóan találkozhatunk az ösvényen sétáló, a természetet megismerni akaró kirándulókkal, vagy pihenőkkel. A terület vízellátása a projekt következtében stabilizálódott, a csatornák tökéletesen betöltik a nekik szánt szerepet.

A kihasználtságot az idegenforgalom területén legjobban a településen eltöltött vendégéjszakák számával mérhető. 

Szennyvízcsatorna hálózat és szennyvíztisztító telep építése foszfor és nitráteltávolítással

A beruházás helyszíne: Lakitelek nagyközség bel- és külterülete

Kivitelezés kezdő időpontja: 2005. szeptember

Kivitelezés befejezése: 2006. november

Költség: 999 658,- ezer Ft

Lakitelek csatornázás: 

· saját forrás összege: 327 248 ezer Ft

· címzett és céltámogatás: 327 248 ezer Ft

· összesen: 654 496 ezer Ft

Lakitelek tisztító telep:

· saját forrás összege: 171 752 ezer Ft

· címzett és céltámogatás: 171 752 ezer Ft

· összesen: 343 504 ezer Ft

Saját forrás összesen: 499 000 ezer Ft

Céltámogatás összesen: 499 000 ezer Ft

Összesen: 998 000 ezer Ft

„Lakitelek Nagyközség Önkormányzat közintézményei rákötése a szennyvízcsatorna-hálózatra”

Támogatási szerződés száma: 030001207D (CÉDE)

Projekt kezdete: 2007. június 1.

Projekt befejezése: 2007. július 15.

Összköltsége: 3 115 200 Ft

Támogatás: 1 869 000 Ft

Saját erő: 1 246 200 Ft

Lakiteleki köztemető fejlesztése

Azonosító szám: 0300019/08D (CÉDA)

Projekt kezdése: 2008.11.10.

Projekt befejezése: 2009.02.10.

Összköltség: 1 670 000 Ft

Saját forrás: 670 000 Ft

Támogatás: 1 000 000 Ft

A temető, amelynek fenntartása kötelező önkormányzati feladat, elavult infrastruktúrával rendelkezett. Szükséges volt a kiszolgáló létesítmények, a vízvezeték-hálózat, a világítás, a ravatalozó külső és belső felújítása. a hűtőkamra fejlesztése, a burkolat cseréje.

Pályázatunk konkrét műszaki tartalma a temetőben lévő térvilágítás, és az elektromos hálózat fejlesztése, illetve a ravatalozó tető héjazat cseréje volt. Megvalósult a tető héjazat cseréje, azon belül zsindelyezés 135 m2-en, valamint 25 m ereszcsatornázás.

„Lakitelek közúthálózatának fejlesztése a Bem J. út felújítási munkálatai által”

TEUT/2009/3024

Támogatási szerződés száma: 030003209U
Teljes költség: 11 132869 Ft

Támogatás: 5 547 306 Ft

Saját forrás összege: 5 585 563 Ft

Projekt kezdési időpontja: 2009.10.01.

Projekt befejezési időpontja: 2009.12.31.

Megvalósítás helyszíne: hrsz: 824. Bem J. út

Lakitelek a Bem u. (824. hrsz.) felújításával hosszútávon biztosítani kívánta a község társadalmi, gazdasági és környezeti fejlődését. A tömegközlekedési feltételek javításánál az volt a cél, hogy könnyebben megközelíthető legyen a buszmegálló. Fontos volt a közlekedésbiztonság javítása. 

A fejlesztés: Az Önkormányzat a Bem J. utca 824 hrsz. alatti részét újította fel. A Bem utca ezen szakasza 498 m hosszú és 4,0 m széles, és az egész utcára jellemző nagyon rossz állapotban van.

A községet a Széchenyi krt. patkó alakban öleli körül. A Bem u. a "patkó" két szárát köti össze merőlegesen, tehát szerves része a község belső úthálózatának. 

A Bem utca felújításával a környező lakók könnyebben, gyorsabban és biztonságosabban érhetik el a környékbeli tömegközlekedési eszközöket. Így közvetve javítja a beruházás a tömegközlekedés feltételeit. A tervezett beavatkozás célja a burkolat további meghibásodásának megakadályozása, az építmény élettartamának meghosszabbítása volt.

„Lakitelek Móra Ferenc utca burkolatának felújítása”

Támogatási szerződés száma: 030003508U (TEUT)

Megvalósítás: 2008.10.10. – 2008.10.27.

Összes költség: 3 930 000 Ft

Támogatás összege: 1 930 000 Ft

A pályázat célja Lakitelek belterületén az egyik, jelenleg legnehezebben járható burkolt út felújítása, a település közlekedési hálózata fejlesztéséhez kapcsolódóan. A felújítás, amely 310 m hosszúságban történt, nagyban javította a település központi területének elérését a település külső területeiről, könnyebbé téve, többek között az idősebb korú népesség tömegközlekedéshez való hozzáférését. Az utca az önkormányzat törzsvagyonát képezi. Összeköti a nagyközség településközpontját a külterülettel, közvetít a tömegközlekedés elérhetőségében, a buszmegálló az utca közelében található, amelynek könnyű elérése elsősorban az ingázó dolgozók, ill. utazó nyugdíjasok számára, kiemelten szükséges. Az utca kiszolgálja a környező ingatlanok jelenlegi, jövőbeni lakosait. A felújítás nem volt építési engedély köteles. 

8/2009. (II.26.) ÖM rendelet alapján a bölcsődék és közoktatási intézmények infrastrukturális fejlesztése

Összköltség: 29 141 952 Ft

Támogatás: 19 760 000 Ft

Önerő: 5 828 391 Ft

Megvalósulás éve: 2009.

A pályázat keretén belül megvalósítani kívánt fejlesztések épület-rekonstrukcióval kapcsolatos munkálatok voltak. A lakiteleki óvodában és iskolában teljes tetőcsere, a tiszaugi óvodában az egyik vizesblokk felújítása, a nyárlőrinci óvodában és iskolában pedig a nyílászárók cseréje valósult meg.

A támogatásból a lakiteleki óvoda 6065 Lakitelek, Széchenyi krt. 102. szám alatti telephelyének tetőszerkezetét cserélték le. A tetőszerkezet az eredetivel azonos geometriai kialakítással került újraépítésre. A tetőcserével összefüggésben az épületen függőeresz csatorna, illetve kémény került kiépítésre. Szempont volt a korszerűbb, energiatakarékos és környezetkímélő technológiák alkalmazása. A fejlesztés jelentős karbantartási költség csökkenést, illetve az épület energia költségének mérséklését eredményezi.

A Nyárlőrinci óvodában 5 db műanyag nyílászárók cseréjére került sor.

A Tiszaugi Óvodában az egyik vizesblokkjának felújítására került sor. A helyiséget újracsempézték, ragasztott kivitelben, vízzáró fóliával látták el. A padlóburkolás új csúszásmentes járólapokkal történt. 3 db mosdót alakítottak ki szifonnal, karos csapteleppel. 2 db gyerek WC-t cseréltek ki, takarékos víztartállyal. 1 db WC oly módon került kialakításra, hogy a mozgáskorlátozottak, illetve kerekesszéket használó személyek is használni tudják. Kialakításra került egy új tusoló. Ezen felül, egy új bejárati ajtót építette be oly módon, hogy a helyiség akadálymentesen megközelíthető legyen.

A lakiteleki iskola esetében a fejlesztés során, az épületen lévő nyeregtető került elújításra a cseréplécek, valamint tetőcserepek cseréjével, 850 m2 tetőfelületen. Elvégzésre kerültek a csatornázási, illetve kéményszerelési munkálatok is. A fejlesztés elsősorban az épület állagmegóvását biztosítja, illetve költség csökkenést eredményez.

A nyárlőrinci iskolában a fejlesztés során az iskola oktatási helyiségei, tantermei, illetve a folyosók homlokzati (szabadba nyíló), összesen 47 ablaka, valamint 4 bejárati ajtó cseréjére került sor. Kiépítésre kerültek az ehhez tartozó párkányok. Tokosztott műanyag, bukó és/vagy nyíló ablakok kerültek a régiek helyére, illetve 4 db aszimmetrikus bejárati ajtó cseréje történt meg. Ennek eredményeképpen az épület hőszigetelő hatásának javításával csökkenek az energia költségek.

„Térfigyelő kamerarendszer kialakítása Lakiteleken” 

CÉDE/2009/3089

Támogatási szerződés száma: 030005009D
Teljes költség: 6 376 158 Ft

Támogatás: 4 000 000 Ft

Saját forrás összege: 2 376 158 Ft

Projekt kezdési időpontja: 2009.12.14.

Projekt befejezési időpontja: 2010.03.30.

A fejlesztés helye: 6065 Lakitelek, Széchenyi krt., Alkotmány u., Árpádszállási u., Zalán u., Szivárvány u., Jókai M. u.

Hrsz: 356, 5/45, 1037, 3001, 3662, 3681, 1323, 1080, 4036, 2037, 0173.

A lakiteleki önkormányzat fejlesztési célja egy térfigyelő kamerákból álló rendszer kialakítása volt. Gazdasági célja az anyagi károk csökkentése, a település vagyonvédelme biztosításának növelése. Társadalmi és környezeti célja a helyi lakosság számára fontos, hogy lakóhelyükön vissza legyen szorítva a bűncselekmények száma, ki legyen alakítva a bűnmegelőzés infrastruktúrája. Közbiztonság megteremtése érdekében, egy nyugodt, biztonságos, vandálmentes lakókörnyezet megteremtése volt az emberek számára.

A fejlesztés helyszíne és tartalma:

A térfigyelő kamerákból kialakított rendszer az események hiteles rögzítésére szolgál. 13 db kamera került elhelyezésre Lakitelek nagyközségben. A keletkező felvételeket egy speciális számítógép winchesterére (nagy tárkapacitású adathordozó) rögzíti a vezeték nélküli rádiós összeköttetésű rendszer. Ez lehetőséget teremt az esetleges bekövetkezett bűncselekmények (rablás, lopás, rongálás, stb.) elkövetőinek az igazolására, amennyiben gépjárművel közelítik meg vagy hagyják el a települést. 

Technológia: a rendszer 13 db 540 TVL Színes inframegvilágítós IP Dome kamerából, egy IP alapú video szerverből és a kamerák közötti kialakított vezeték nélküli hálózatból áll. A vezeték nélküli technológia (Wifi rendszer) segítségével a városképet nem rontja a túl sok vezeték, kábel. A település tetszőleges pontjaira kerülhettek kamerák, hiszen a rendszer fizikai korlátai lényegesen tágabbak, mint hagyományos vezetékes technológiával.

Helyi speciális feladatok megvalósulását segíti: A térfigyelő rendszer segítségével olyan speciális bűnesetek felderítésére is fény derülhet, melyekre eddig nem volt lehetősége a rendőrségnek.

„Nyárlőrinci Általánosiskola és Sportcsarnok akadálymentesítése”

Projekt azonosító száma: DAOP – 4.3.1 – 09 – 2009 – 0001

Összköltség: 15 985 000 Ft (90% támogatási intenzitás) 

Támogatás: 14 386 000 Ft

Projekt időtartama: 2009. augusztus 14. - 2010. augusztus 5.

Megvalósulási helyszín: 6032 Nyárlőrinc, Iskola u. 2., 477. hrsz.

A projekt keretében az alapfokú iskolai szolgáltatás akadálymentesítésére kerül sor. Akadálymentes parkoló készült a telekhatáron belül tégla vagy térkő burkolattal, tolókapuval. Az új padlóburkolatokat eltérő felületű, méretű, színű burkolati lapokkal valósították meg. A meglévő, megmaradó burkolat csúszásmentes, tükröződésmentes, egyenletes, sík. A járdán, gyalogutakon, burkolaton vezetősávokat helyeztek el. Az épületekbe történő akadálymentes bejutáshoz rámpák kerültek kialakításra. A vakok számára a rámpa kezdeténél és pihenőjénél jelzéseket helyeztek el. Kialakításra került az akadálymentes illemhely a lány WC, és az előtte található tároló területéből tervezett, 1 db WC megfordításával, a válaszfalak megszüntetésével és áthelyezésével. A tornacsarnok szociális részében, az öltöző területéből leválasztott akadálymentes zuhanyzó került kialakításra. Minden kapcsoló, csengő, kaputelefon, villanykapcsoló, stb. 90-1,10 m magasságban lett elhelyezve, kontrasztos színezéssel. Tájékoztató táblák kerültek elhelyezésre, Braille felirattal kiegészülve. a hallássérültek számára hordozható indukciós hurok került beszerzésre. 

„Lakitelek Szivárvány Napközi Otthonos Óvoda akadálymentesítés”

Projekt azonosító száma: DAOP -4.1.3-09-2009-0002

Összköltség: 10 878 529 Ft (90% támogatási intenzitás) 

Támogatás: 9 790 676 Ft

Projekt időtartama: 2009. szeptember 1. - 2010. június 30.

Megvalósulási helyszín: 6065 Lakitelek, Széchenyi krt. 102., 1157. hrsz.

A projekt célja a Szivárvány Napközi Otthonos óvoda komplex akadálymentesítése volt. A lakiteleki Szivárvány Napközi Otthonos Óvoda az 1950-es években került a jelenlegi épületbe, mely akkor lakásként szolgált. 

Az önkormányzat az elnyert ÚMFT forrásból végzi el a tetőszerkezet felújítását. Tisztán saját forrásból pedig a belső terek és építésügyi szabályoknak megfelelő számú parkolóhelyek kialakítását. Az óvoda épülete földszintes, így alkalmas volt az akadálymentes megvalósításra, mely a következő helységeket érintette: gyermeköltöző, csoportszobák, fejlesztőszoba, gyermekmosdó és közlekedők. Az intézmény akadálymentesítése komplex módon került kialakításra: indukciós hurok telepítése, tapintható térkép és Braille feliratú táblák kihelyezése, plasztikus feliratok kihelyezése, vezető sávok felfestése által. 1 db akadálymentes parkoló került kialakításra. Az előkészítésbe, a fejlesztések tervezésébe rehabilitációs szakmérnök került bevonásra, aki a projekt megvalósításának a szakaszában is segítséget nyújtott.

A számszerűsíthető eredmények között szerepelt: a komplex akadálymentesítéssel érintett épület alapterülete 256,61 m2, akadálymentesen elérhető helyiségek száma 6 db, 1 db akadálymentes jelzéssel ellátott parkoló. 

„Lakitelek Nagyközség közlekedési infrastruktúrájának javítása a Jókai és a Petőfi S. utca kiépítésével, illetve a Petőfi S. utca (Széchenyi u. – Arany J. u. között) útburkolatának felújításával”

Projekt azonosítószáma: DAOP-3.1.1/B-08-2008-0017

Összköltség: 77 212 500 Ft (65 %-os támogatás) 

Támogatás: 50 188 125 Ft

Projekt időtartama: 2009. október 1. – 2010. augusztus 30.

A Jókai utca és Petőfi S. utca (Arany J. u. – Május 1. u. közötti szakasz) kiépítése, ill. Petőfi S. u. (Széchenyi krt. – Arany J. u. közötti szakasz) útburkolatának felújítása a település közlekedés hálózatának fejlesztésében jelentős előrelépés. A fejlesztés a Jókai u. tekintetében 448 m és a Petőfi S. u. tekintetében 963 m útépítést, ill. a Petőfi S. u. tekintetében 220 m útfelújítást jelentett. A Petőfi S. u. tehermentesíti az állami közutat, mivel a 44. sz. főút irányába lehet rajta eljutni a település középpontjából. Fontos gyűjtőút is, mert a 10 becsatlakozó út forgalmát vezeti a település középpontja felé, ahol a közintézmények találhatók. A Petőfi S. u. mentén található a bölcsőde, így kisgyermekes szülőknek az esős időben saras, nyáron poros földúton kellett járniuk. Emellett alternatív útvonalként is szolgál a lakosság számára az idősek otthonába, az iskolába, és Polgármesteri Hivatalba való eljutáshoz. A jobb minőségű útburkolatnak köszönhetően várhatóan a forgalom az utakon nagyobb lesz. A projekt keretében megvalósult a csapadékvíz elvezetése is. A projekt célja az volt, hogy javuljon a település részei közötti infrastrukturális kapcsolat minősége.

„Lakitelek Nagyközség gyermekjóléti alapellátásnak fejlesztése a bölcsőde bővítésével”

Projekt azonosítószáma: DAOP – 4.1.3./C-2f-2009-0002

Összköltség: 91.319.294 Ft (90% támogatási intenzitás) 

Támogatás: 82.187.365 Ft

Projekt időtartama: 2010. február 1. - 2011. március 31. 

Lakitelek Nagyközség Önkormányzata által létrehozott részben önálló költségvetési szerve a lakiteleki Bölcsőde, mely a nagyközség egyetlen ilyen feladattal működő intézménye. A településen az 1950-es évek óta működik bölcsőde, telephelye az idők folyamán többször változott. Jelenlegi helyére 1998-ban költözött. A projekt megvalósulásának eredményeként létrejöttek új szolgáltatások is, mint pl. a sószoba, mely elsősorban allergiás, asztmás gyermekek számára nyújt egészséges környezetet, valamint játszócsoportokat alakítottak ki, melynek keretében szülő és gyermek együtt dolgozik. 

A projekt elsődleges célja az intézmény akadálymentes infrastrukturális fejlesztése és eszközbeszerzés a minőség ellátás feltételeinek megteremtése volt. A meglévő épület átalakításával, teljes körű felújításával és bővítésével 494,47 m2-es alapterületű épület jött létre. Az új épületben helyet kapott 4 csoportszoba, 1 sószoba, a megnövekedett férőhelyszámnak és a gyermekek igényeinek megfelelő vizesblokkok, gyermeköltöző, egyéb kiszolgáló helyiségek. Kiépítésre került a központi fűtés, a víz- és csatornarendszer és épületvillamossági rendszer. Az energiatakarékos működés érdekében hőszigetelő ablakok kerültek beépítésre, a padlószerkezetbe és a padlástéri födémbe hőszigetelő réteg került kialakításra. Fűtéskorszerűsítés keretében a konvektoros fűtést az egész épületre kiterjedő központi fűtéssel szerelték fel. az OTÉK előírásoknak megfelelően 9 db parkoló került létrehozásra. Ill. átépítésre került a kerítés is.

A projekt keretében beszerzésre kerültek eszközök is. Ennek összeállítása a szakmai programmal összhangban készült el. Az összeállításnál figyelembe vették a Bölcsődei gondozás-nevelés minimumfeltételei és a szakmai munka részletes szempontjai zöld könyvet.

A szükséges eszközök:

· újonnan kialakított csoportszobák felszerelése: gyermekasztalok és székek, gondozónői asztalok és székek, gyermekágy, játék polc, textília, tálaló edényzet, dolgozói öltöző szekrény.

· Gyermeköltöző felszerelése: öltöző szekrény és öltöztető asztal, fogas, tábla, szemetes badella.

· egyéb: különböző típusú játékeszközök.

„Tisza-menti Kompetenciák”
TÁMOP-3.1.4-08/2-2009-0281

Összköltség: 48.861.040 Ft, 100 %-os támogatás

Támogatás: 48.861.040 Ft

Projekt megvalósítás tervezett időtartama: 2009.03.01 – 2010.08.31

A projekt célja az egész életen át tartó tanulás megalapozását szolgáló képességek fejlesztése a kompetencia alapú nevelés, oktatás elterjesztése. Ennek érdekében a pályázat a kompetencia alapú nevelés módszertanának és eszközeinek széleskörű elterjesztését célozza meg. Elősegíti a pedagógusok módszertani kultúrájának korszerűsítését, a gyermekek képességeinek egyénre szabott fejlesztését és megerősítését. A projekt végrehajtásában 5 feladat-ellátási hely – 3 óvoda és 2 iskola vesz részt.

„Esélyegyenlőség, igazságosabb Magyarország, a mi községünkben is”

TÁMOP-3.3.2-08/2-2008-0066

Összköltség: 49.000.000 Ft, 100 %-os 

Támogatás: 49.000.000 Ft

Megvalósulás éve: 2009-2011.

A Tisza Menti Közoktatási Intézményfenntartó társulás által 3 településen, 6 feladat ellátási helyen működő közoktatási intézményegységét igénybevevő gyermekek esélyegyenlőségének javítása: Tanuló- ill. gyermekbarát környezet kialakításával motiváló infrastruktúra megteremtése. A pedagógusok szakmai, módszertani paradigmaváltásán keresztül esélytudatosabb gondolkodásmód kialakítása. Támogató környezet kialakítása, mind intézményi, mind fenntartói, mind pedig szülői szinten.
LEADER - UMVP – Őszköszöntő szüreti nap (2010.)

Pályázat azonosító száma: 1007563.

Támogatás összege: 334 800 Ft

Lakiteleken 2010. október 02.-én megrendezésre került az Őszköszöntő szüreti nap.

A pályázati program öt település együttműködésében valósult meg: Tiszakécske, Szentkirály, Nyárlőrinc, Tiszaug. A programban résztvevők száma megközelítette az 500 főt. Az együttműködő szervezetek száma 4: lakiteleki Óvodáért Alapítvány, Népfőiskola Alapítvány Lakitelek, Lakiteleki Polgárőrség, Tiszakécskei Lovasegyesület. Programok: volt futóverseny, Szalma Színház, gólyalábas lovagi torna, ősi magyar harcművészet, népi játszótér. Megrendezésre került főzőversen, házi bor és pálinka, madárijesztő készítés, stb. 

Gyermekszínjátszók X. Tisza-menti Találkozója 

Összköltség/Támogatás összege: 100.000 Ft

Projekt megvalósítás tervezett időtartama: 2010.06.03 – 2010.06.05.

Bács-Kiskun Megyei Önkormányzat által „A települési rendezvények támogatására” kiírt pályázati felhívásra benyújtott  pályázat.  

2010. június 3-4-5-én Lakiteleken a Gyermekszínjátszók X. Tisza-menti Találkozó lebonyolítása, amelyre hagyományainkhoz híven hazai és határon túli magyar anyanyelvű diákszínjátszókat /8-16 éveseket/ hívunk Romániából, Szlovákiából, Szerbiából, Ukrajnából.

„A Művelődési Ház, mint közösségi tér megújítása Lakiteleken”

Azonosító szám: DAOP-4.1.3/B-2008-0080

Összköltség: 90 668 445 Ft

Támogatás: 48 861 484 Ft (53,890286 %)

A projekt célja a Petőfi Sándor Művelődési Ház megújítása volt a lakossági igények figyelembevételével. A közösségi tér akadálymentes infrastrukturális fejlesztése a minőségi közszolgáltatás feltételeinek megteremtése érdekében. A pályázatban a Művelődési Ház épületének megújítása, átalakítása, szolgáltatás igénybevétele, nyilvánosság biztosítása valósult volna meg. Eredménye a közösségi térben megvalósított szolgáltatások száma5-re emelkedett volna. A projekt keretében az épület energiatakarékosság és esztétikussá vált volna. A projekt nem valósult meg.

„Turisztikai attrakció fejlesztés Lakitelek Tőserdő területén”

Projekt azonosítószáma: DAOP-2.1.1/E-09-2009-0017

Összköltség: 34 337 500 Ft (50 %-os támogatás)

Támogatás: 17 168 750 Ft

Projekt időtartama: 2010. január 4. - 2011. október 31. 

Lakitelek Nagyközség Önkormányzata csónakkölcsönzőt, úszóstéget és kalandparkot alakított ki a Tisza menti táj fejlesztése, és a település gazdasági fellendítésének, a vállalkozói tevékenység ösztönzésének céljából. Az attrakciók megteremtése lehetőséget nyújtottak a terület feltárására a pihenés, szórakozás, ismeretterjesztés, ökoturizmus céljából az üdülők, pihenők és kirándulók számára. Nagy igény mutatkozott arra, hogy a látogatók csónakokkal is beutazhassák a tőserdei területet, mely a Kiskunsági Nemzeti Park Természetvédelmi Területéhez kapcsolódik. Fontos cél volt a természeti értékek bemutatása, melynek eléréséhez a csónakkölcsönző létesítése nagyban hozzájárult. 

A projekt célkitűzése: A projekt célja a turizmus részvevőinek vízen és szárazföldön egyaránt megnyitni a természeti ismereteket és élményeket kalandpark és csónakkikötő attrakciók kialakításával a lakiteleki Holt-Tisza partján.

A kalandpark a Tősfürdő területén található erdős részen lett kialakítva, ahol 640 m hosszú kalandpálya kerül felállításra a fák koronaszintje alatt. A kötélpálya rendszerben a gyerekek és a felnőttek számára külön pálya készül, de egy gyakorló pálya is felállításra kerül. A Holt-Tisza élővilágának megismerése, a sport, és a rekreáció érdekében túracsónak bérlésére, a vízre szállás, kiszállás megkönnyítésére pedig úszó stég kerül kialakításra. 

A projekt elszámolása jelenleg is zajlik.

„Lakitelek település központjának fejlesztése, játszótér felújításával és buszvárók kiépítésével” (EMVA)

Támogatási kérelem azonosító száma: 2076849149

Összköltség: 7.882.888 Ft, nettó összeget támogatják támogatás 6.306.310 Ft

Támogatás: 6 293 698 Ft (bruttó 7 867 123 Ft) önerő áfa: 1 573 425 Ft

Projekt időtartama: 2011. november 21. - 2012. június 30

Fejlesztés keretében 4 db buszváró kerül kialakításra. Jelenleg a fejlesztés helyszínén buszöböl és járdasziget található, az időjárás viszontagságai ellen nem védi semmi a várakozókat. A buszvárók a Széchenyi krt. mentén helyezkednek el, mely Lakitelek szempontjából a legfontosabb közlekedési útvonal.

A projekt másik eleme játszótér felújítás. A játszótér a település központjában a Művelődési ház, Könyvtár és Általános Iskola közelében található. A 90-es évek elején épült fa játszótér elemei közül már csupán néhány elem maradt fenn.

A fejlesztés célja Lakitelek faluképének és a település élhetőségének javítása, vonzóbb turisztikai környezet kialakítása, a helyi társadalmi bázis erősítése. A buszvárók építése során a hulladék minimalizálására törekednek. A buszvárók anyagukban és építészeti megjelenésükben a környezetükbe illeszkednek. 8-10 ember befogadására alkalmas és 4-5 ülőhelyet biztosít.

Játszótér közterületen helyezkedik el, igen leromlott állapotban van. A projekt keretében a vonatkozó előírásoknak megfelelő új játékok, új padok és hulladéktárolók kerülnek elhelyezésre. A Mini hajó elnevezésű elem speciális kialakítású, fogyatékosok számára is használható. A játszótér akadálymentesen megközelíthető lesz.

A beruházás nem veszélyezteti a kulturális és természeti értékek megőrzését, sőt hozzájárul az életminőség javításához.

A projekt tartalma illeszkedik a helyi HVS-hez, Lakitelek turisztikai fejlődését elősegíti a településkép, komfortérzet javításával.

Vis Maior pályázat (8/2010. (I.28.) Korm. rendelet)
Azonosító szám: 20196

Megvalósulás éve: 2011.

Összköltség: 17 025 000 Ft

Támogatás: 12 693 000 Ft

Lakitelek és Tiszaug községek közigazgatási határán húzódik a Holt-Tisza. A Holt-Tisza által bezárt sziget megközelítése tárgyi hídon keresztül történik, egyéb megközelítési lehetőség nincs. A Tiszán levonuló árvíz során a teljes szerkezet és a felvezető út víz alatt állt.(Hrsz: 3681, megnevezés: közterület). A víz levonulását követően vált észlelhetővé, hogy a hídszerkezethez vezető út, ennek járdái, illetve a töltés erősen megrongálódott. A károk felmérése érdekében 2010.08.12-én helyszíni szemlére került sor. Ennek során megállapításra került, hogy az útburkolaton kisebb süllyedések tapasztalhatók. A gyalogjárdák, különösen a kifolyási oldalon erőteljesen megrongálódtak. A beszakadás helyenként a 30 cm-es mélységet is meghaladja, itt a burkolat teljesen megsüllyedt. A járda melletti korlátok is megsüllyedtek. A közlekedés biztonsága érdekében szükséges a helyreállítás.

„Lakitelek árvízvédelmi töltés kiépítése”

Projekt azonosítószáma: KEOP-7.2.1.2-2008-0015

Összköltség: 32.505.600 Ft (85 %-os támogatás)

Támogatás: 27.629.760 Ft

Projekt időtartama: 2009. január 1. – 2011. július 27.

A Lakitelki árvízvédelmi töltés „0” szelvénye a Tősfürdő északi telekhatára, végpontja a Tassi-ér zsilipje melletti töltés. A töltés teljes hossza 2130 m, mely korábban ideiglenes jelleggel épült, azonban a mind nagyobb értéket képviselő belterület fejlesztése szükségessé tette az árvízvédelmi töltés kiépítését. E pályázat két forduló során valósul meg. Az első forduló keretén belül a gát megépítésének előkészítése történt meg.

A jelenlegi projekt hosszú távú célja az árvízi biztonság növelésére, az árvízi kockázatok csökkentésére irányuló projekt előkészítése, amely teljesíti a fenntartható árvízmentesítés elvárásait, valamint segítségével:

- biztosított a védett ártéren élő emberek és az ott élő javaknak meghatározott kockázat mellett, meghatározott mértékű biztonsága,

- a biztonság megvalósítása hosszú távra legalább 30 évre lehetővé válik,

- a védelmi rendszer fejlesztése és fenntartása sem a jelenben, sem a jövőben nem ró elviselhetetlen terhet az érdekeltekre, a társadalomra,

- a fenntartás műszaki, technikai feltételei reálisan biztosíthatók,

- lehetővé válik a biztonság növelése, a kockázatok csökkentése a társadalom várható igényeivel és lehetőségeivel összhangban.

Az első forduló tevékenységei a következők voltak: Közbeszerzés lebonyolítása, részletes megvalósíthatósági tanulmány elkészítése, műszaki tervezés, engedélyek megszerzése, terület előkészítés, kivitelezéshez szükséges közbeszerzési dokumentáció

„Per Asper ad Astra”- Rögös az út csillagokhoz 

Azonosító szám: TIOP-1.1.1-07/1-2008-1105

Összköltség: 17.221.280 Ft, (100 %-os támogatás) 

Támogatás: 17.221.280 Ft

Projekt megvalósítás tervezett időtartama: 2011.02.01. - 2011.08.31.

A pályázat keretén belül informatikai eszközök beszerzése valósult meg a Lakiteleki és Nyárlőrinci iskolákban. A két feladat-ellátási helyre összesen 9 db tantermi csomag került megvásárlásra, mely tartalmaz egy interaktív táblát, egy notebookot és egy projektort. 1 db szavazó csomag is beszerzésre került, melynek tartalma egy vevő 32 db szavazó egységgel. Beszerzésre került 32 db asztali számítógép csomag, feladat ellátási helyenként 16-16 db.  Beszerzésre került még egy szerver csomag, melynek tartalma egy bővített szerver és szünetmentes tápegység. Ehhez megvásárlásra került egy Windows 2008 alkalmazás szerver szoftver felhasználói licencekkel együtt. Továbbá feladat ellátási helyenként 1-1 db WiFi csomag.

„Lakitelek árvízvédelmi töltés kiépítése” (II. forduló – megvalósítás)

Projekt azonosítószáma: KEOP-2.1.2/2F/09-2011-0003

Összköltség: 715.000.000 Ft, (100 %-os támogatás)

 Támogatás: 715.000.000 Ft

Projekt időtartama: 2011. szeptember 1. – 2013. március 31.

A projekt célja a jelenlegi árvízvédelmi rendszer előírásoknak megfelelő biztonságú kiépítése. Az árvízvédelmi művek fejlesztésénél figyelembe veendő mértékadó árvízszinteket miniszteri rendelet határozza meg. Ennek alapján a Lakiteleki töltésnél meghatározott töltéskorona szint MÁSZ+1 m = 87.36 m.B.f. Erre a magasságra és megfelelő keresztmetszetre (rézsűhajlás: 1:3, koronaszélesség 5 m) kell kiépíteni a töltést.

A projekt teljesíti a fenntartható árvízmentesítés elvárásait 

- a védett ártéren élő emberek és az ott élő javaknak meghatározott kockázat mellett, meghatározott mértékű biztonságot nyújt,

- a biztonság megvalósítását hosszú távra legalább 50 évre teszi lehetővé,

- a védelmi rendszer fejlesztése és fenntartása sem a jelenben sem a jövőben nem ró elviselhetetlen terhet az érdekeltekre, a társadalomra,

- a fenntartás műszaki, technikai feltételei reálisan biztosíthatók,

- lehetővé teszi a biztonság növelését, a kockázatok csökkentését a társadalom várható igényeivel és lehetőségeivel összhangban.

Létesítmény helye: Lakitelek belterület DK-i határához illeszkedően a külterületen, Tősfürdő és a Tassi-ér között. . A töltés nyomvonala 2200 m hosszú, a Tősfürdő északi telekhatárától indul, végpontja a Tassi-ér zsilipje melletti töltés.

Érintett árvízvédelmi szakasz: A lakiteleki önkormányzati tulajdonú töltés a KÖTI-KÖVIZIG Tisza jobb parti 10.01 számú Tószeg-Lakitelek árvízvédelmi szakaszára esik

A projektelem által elért eredmény természetes mértékegységben kifejezve: 48 ha árvízkár ellen kielégítően védett terület nagysága

A projekt közvetlen célcsoportjai a védett területen élő mintegy 240 lakos és a területen működő gazdálkodó szervezetek. A népesség nyilvántartás adati alapján 117 fő állandó lakosként bejelentett, legalább ennyire becsülhető a bejelentés nélküliek száma. A közvetett célcsoportba tartozik Lakitelek teljes lakossága (2008-ban 4.686 fő) a vonzáskörzetbe tartozó három megye lakosainak egy része, akik rendszeresen látogatják a Tősfürdő létesítményeit, valamint a nagy forgalmat lebonyolító 4625 sz. közutat igénybe vevők. 

Tervezett létesítmények: A tervezett projekt megvalósítása során elkészül az árvédelmi gát, a szivárgó csatornák az átjáró műtárgyakkal, a töltéstestet keresztező műtárgyak, és a „0” szelvényben a magasparti bekötést biztosító szögtámfal. Elbontásra kerül a meglévő töltésszakasz, valamint elkészül az anyagnyerőhely rekultivációja.

Napelemek telepítése a Lakiteleki Eötvös Iskolára

Pályázat azonosító száma: KEOP-4.2.0/A/11-2011-0418

Összköltség: 26 315 000 Ft

Támogatás: 22 367 750 Ft

Projekt megvalósítás tervezett időtartama: 2011.10.03 – 2012.09.28

Közvetlen cél: A lakiteleki Eötvös Iskola villamos energia fogyasztásának jelentős hányadát megújuló energiaforrásból (napelemes rendszerrel) biztosítani.

A projekt során az Eötvös Iskola D-DNY-i tájolású, 30°-os dőlésszögű, Lindab lemezfedésű tetejére 30,08 kWp teljesítményű napelemes rendszer kerül kiépítésre. Az épület helyi védettség alatt áll, ezért a napelemes rendszer kiépítéséhez építési engedélyezési eljárás lefolytatása szükséges.

Ennek díját a pályázat költségvetésébe beépítettük. A tervezett rendszer méretének meghatározásakor a rendelkezésre álló hely (tetőméret) mellett az elmúlt évek áramfogyasztását is figyelembe vettük, amely évente jellemzően 40 000 kWh.

A telepítendő Trina Solar PC05 (235 W poly) típusú napelemek 3 db Fronius IG Plus 120 V-3 inverterrel csatlakoznak majd az iskola belső villamossági hálózatához valamint az ad-vesz mérő segítségével a közcélú villamos hálózathoz.

Komplex épületenergetikai korszerűsítés Lakitelek Nagyközség Önkormányzatánál

Projekt azonosítószáma: KEOP-4.9.0/11-2011-0031 

Összköltség: 237 479 721 Ft, (85 %-os támogatás)

Támogatás: 201 857 763 Ft

Önerő: 35 621 958 Ft

Megvalósítási időszak: 2012.

Az épületenergetikai fejlesztések során a kazánok beépített összteljesítménye 250 kW. A megújuló energiaforrás fejlesztése során a napelem beépített összteljesítménye 20,66 kW. A felújítás célja, hogy a Lakitelek Nagyközség Önkormányzat épületeiben a nyílászárók cseréjével, az épületek hőszigetelésével, a fűtési és világítási rendszer korszerűsítésével az energiafogyasztás a minimálisra csökkenjen. Az épületek csökkentett villamos energia fogyasztásának megújuló energiaforrással való kiváltásával az épületek együttes villamos energiafogyasztása a minimálisra csökkenthető, vagy teljesen kiváltható. Az épületek elavult gázfűtésének kiváltása megújuló energiaforrásra az épületek gázfogyasztását teljesen kiváltja. Három épület felújítására van lehetőség: a Polgármesteri Hivatal, Művelődési ház és a rendőrség épülete. Hőszigetelésre kerülnek a külső falak, a padlásfödém/tetőfödém utólagos hőszigetelése, külső nyílászárók teljes cseréje, fényforrás és világítótest csere, elektronikus előtételek beépítése, LED fényforrások és jelenlét érzékelők szociális helyiségekben, napelemes rendszer telepítése. A polgármesteri hivatal kazánházában kerülne kialakításra központi biomassza fűtőmű, új hőközpont kialakítása a meglévő kazánházban. Ehhez csatlakozna a másik két épület is.

Kerékpárút építés Lakitelek területén a 44-es számú főút mentén

Azonosító: KÖZOP-3.2.0/c-08-11-2011-0009

Összköltség: 197 927 810 Ft

Támogatás: 197 927 810 Ft

Projekt megvalósítás tervezett időtartama: 2012.04.01 – 2013.03.31

A projekt során Lakitelek Nagyközség Önkormányzata egy 4,1 km hosszú kerékpárutat fog kiépíteni Nyárlőrinc közigazgatási határától (44. sz. főút 22+577) Lakitelek belterületének határáig (44. sz. főút 26+414). A megépítendő kerékpárút Lakitelek külterületén található tanyasort köti össze (kb. 250 ember lakja) a település központjával. A központban találhatóak a munkahelyek és a közintézmények (iskola, óvoda, orvosi rendelő, polgármesteri hivatal) is.

 „Csapadékvíz elvezető hálózat kiépítése Lakiteleken”

Azonosító szám: DAOP-5.2.1/A-11-2011-0016

Összköltség: 103 978 057 Ft

Támogatás: 93 000 000 Ft

Támogatás mértéke: 89%

Projekt megvalósítás tervezett időtartama:2012.03.01 – 2012.12.31.

A beruházás 1 579 m burkolt, nyílt és 1 335 m zárt csőcsatorna megépítésével, valamint a hozzájuk kapcsolódó tisztító berendezésekkel és szivárogtató medencék építésével oldja meg a jelenleg csapadékvízzel elöntött gócpontok víztelenítését. A projekt célja Lakitelek belterületén a csapadékvíz elöntésekkel veszélyeztetett területekről a csapadékvíz biztonságos elvezetése, a csapadékvíz elvezető infrastruktúra fejlesztése. 

Elbírálás alatt lévő pályázatok

Biomassza alapú tömbfűtés kialakítása Lakitelek Nagyközség Önkormányzatánál 

Projekt azonosítószáma: KEOP-4.2.0./B/11-2011-0021

Összköltség: 192 600 330 Ft, (85 %-os támogatás)

Támogatás: 161 710 280 Ft

A projekt megvalósításának tervezett időtartama: 2012. április 1-től 2013. március 31-ig.

A projekt célja az érintett épületek fűtési rendszerének átalakításával a fosszilis energiahordozók kiváltása, a fenntarthatósági költségek csökkentése, korszerű energiagazdálkodás megvalósítása.

Hatások: Az energiaellátás biztonságának növelése, 75%-nál nagyobb energiaimport-függőség mérséklése, megújuló energiaforrások használata; a lakosság megismertetése a megújuló energiaforrásokkal.

Eredmények: Az épületek fűtési rendszerének átalakításával a megújuló energiaforrás használat évi 7662 GJ-lal nő. Az ÜHG kibocsátás 5 év alatt 1398,75 t-val csökken.

Az Eötvös Lóránd Általános Iskolában két kazánház található. Az egyik kazánház az épületen kívül (1 számú hőközpont), attól különálló tömegben, az alsó tagozatos szárny mögött található. A meglévő gázkazánok, gáz vezetékhálózat, gázmérő, nyomáscsökkentő bontásra kerül. Ebben a kazánházban kerül elhelyezésre 2 db biomassza-tüzelésű, faapríték vagy pellethasznosítású kazán. Az újonnan telepítendő kazánok és hőközpont berendezései miatt szükséges a kazánház bővítése. A kazánház melletti meglévő kéményt vissza kell bontani 7m magasságig. Ezt követően a két új kazán égéstermék elvezetéséhez szükséges szerelt kéményeket kívülről rögzítik rá. A falazott kémény állékonyságát és teherbírását külön statikai terv szerint biztosítják.

A különálló kazánház mellett kerül elhelyezésre két acélsiló, valamint egy töltőgarat, mely komplex rendszerrel biztosítható a kazánokhoz szükséges tüzelőanyag helybeni tárolása és automatikus adagolása. A silók, valamint a töltőgarat kialakítása külön technológiai terv alapján történik.

A másik az épülettömegen belül található (2 számú hőközpont). Itt a gázfogadó helyiség megszűnik és a meglévő gázkazánok, gáz vezetékhálózat, gázmérő, nyomáscsökkentő bontásra kerülnek. A kazánház változatlanul működik tovább, de immáron két korszerű faelgázosító kazán kerül telepítésre. A kazánház melletti meglévő bélelt kémény megmarad, az új kazánok ezekhez csatlakozhatnak. A kazánház közelében lévő utcai kapu mellett található meglévő fedett kerékpártároló átalakításra kerül. A tetőfelület megnövelésével és rácsos kapuk beépítésével hasábfa tárolására alkalmassá tesszük.

A meglévő/megmaradó kazánházban – mivel összesen 200kW teljesítményű kazánok kerülnek elhelyezésre – minden belső felületre Ridurit gipszrost lap tűzgátló burkolatot szerelünk fémvázra.

A biomassza üzemű hőközpontok a meglévő kazánházakban kerülnek kialakításra. A különálló kazánház esetében az épület bővítése szükséges. A létesítendő hőközpontok az Általános iskola fűtési igényén túl a szomszédos telkeken található Óvoda, Orvosi rendelő I. és Orvosi rendelő II. épületek fűtési energia ellátását is biztosítani fogja.

„A hagyományos, környezettudatos életvitel, termelési, fogyasztási kultúra újrafelfedezése Lakiteleken”
Projekt azonosítószáma: KEOP-6.2.0/B/11-2011-0045

Összköltség: 91.350.600 Ft, (95 %-os támogatás)

Támogatás: 86.650.600 Ft

Önerő: 4.700.000 Ft

A projekt megvalósításának tervezett időtartama: 2012. április 1-től 2014. március 31-ig.

A projekt fő célja az energia- és víztakarékos, környezetbarát hulladékkezeléssel és kerékpározással kapcsolatos tudás és szemléletmód, életvitel és cselekvési lehetőségek bemutatása, illetve népszerűsítése Lakitelek és vonzáskörzete lakosságának az iskola épületének komplex környezetbarát felújításán keresztül és az ahhoz kapcsolódó szemléletformáló események és kommunikáció által. 

A projekt célcsoportja elsődlegesen a település oktatási és nevelési intézményeinek tanulói, pedagógusai, az ott tanulók hozzátartozói, illetve a település vezetői. Tágabb értelemben célcsoportként jelölhető meg a teljes település lakossága, a nagyobb rendezvényekhez kötődően pedig a kistérségi és a megyei lakosság.

Elvárásunk, az, hogy rövidtávon pozitív jellegű attitűdjavulás lesz megfigyelhető a célcsoport körében a fenntarthatóságra vonatkozóan (különös tekintettel a víztakarékosságra, energiatakarékosságra, hulladékgazdálkodásra és a környezetbarát közlekedési módra vonatkozóan). Hosszabb távon pedig bízunk abban, hogy egy magatartásváltozás is bekövetkezik, melynek következtében ebben a fejezetben bemutatott fajlagos értékek (energiafogyasztás, vízfogyasztás, hulladéktermelés) csökkenni fognak.

A projekt keretében egy épület környezetbarát átalakítása is szerepel. Ez az épület a Lakiteleki Általános iskola Kis János utcai épülete: az alsó tagozatos épületszárny és a teljese épület energiafogyasztásának hitelesítése, helyi komposztálás bevezetése, víztakarékos berendezések beépítése, esővízgyűjtő, szürkevíz hasznosító rendszer kiépítése, hulladékáram-figyelő rendszer kiépítése, kerékpártárolók kialakítása, szelektív hulladékgyűjtő rendszer kiépítése, nyílászáró csere, hőszigetelés. Ezen kívül kommunikációs tevékenységek is megvalósításra kerülnének: pl. televíziós megjelenések, rádiós megjelenések, weboldal, nyári zöldsátor a Lakiteleki Tősfürdő területén, őszköszöntő szüreti felvonulás, stb. Kiadásra kerülnének olyan kiadványok, melyek az érintett témákról és az energetikai beruházásokról szólnak. 

„Dr. Deák István utca felújítása és körforgalom építése Lakiteleken”

Azonosító szám: DAOP-3.1.1/B-11

Összköltség: 134 815 480 Ft

Támogatás: 121 333 932 Ft (90%-os támogatás)

A projekt célja Lakitelek közlekedési hálózatának fejlesztése. A projekt keretén belül a Dr. Deák I. utcában 704,5 m út kerül felújításra és korszerűsítésre, valamint egy új körfogalom kialakítására is sor kerül. a fejlesztéssel érintett útszakasz közlekedéshálózati szempontból fontos gyűjtőút: a Dr. Deák I. utca és a Széchenyi I. krt-at és a 4625 jelű országos közúttal köti össze. Ezek a szakaszok falusias lakóterületen haladnak, 5 db kereskedelmi-szolgáltató egységet érint. A fejlesztési terület 500 méteres körzetében 2 helyközi közlekedést szolgáló buszmegálló van, melyből 1 helyezkedik el közvetlen az érintett út mellett.  

„Szociális alapszolgáltatások fejlesztése a lakiteleki Gondozási Központban”

Azonosító szám: DAOP-4.1.3/A-11-2012-0014

Összköltség: 52 500 000 Ft

Támogatás: 49 875 000 Ft

Támogatás mértéke: 95%

Projekt megvalósítás tervezett időtartama:2012.09.01 – 2013.12.31.

A lakiteleki Gondozási Központ szociális alapszolgáltatásainak / nappali ellátás, házi segítségnyújtás, étkeztetés/ fejlesztése. Infrastruktúrafejlesztés / épületkorszerűsítés, bővítés, akadálymentesítés/ megújuló/alternatív energiaforrások alkalmazása / napkollektor, kazán/ járműbeszerzés. A Gondozási Központ felújítás. bővítésére kerül sor a projekt megvalósítása során. Akadálymentesítésre kerül az épület. Beszerzésre kerülnek különböző eszközök, továbbá 1 db robogó. 

Nem nyert pályázatok

Civil összefogás Lakitelek közbiztonságáért (Bűnmegelőzési projekt, nem nyert)

A pályázat tervezett költsége: 3.892.500 Ft

A település és vonzáskörzete együttműködésének ösztönzése a helyi közbiztonság javítása érdekében. A helyi közösség biztonságérzetét jelentős mértékben hátrányosan befolyásoló tényezők jelzésének fogadása és a biztonságérzetet negatívan befolyásoló problémák megoldására alkalmas módszerek kialakítása. 

NKA Közművelődési Szakma Kollégium pályázati felhívása

Őszköszöntő szüreti nap – Vass Lajos Népzenei találkozó és a határon túli magyarok egyesületének ünnepsége

Összköltség: 1.686.650 Ft

Támogatás: 1.506.650 Ft

Őszköszöntő szüreti nap: A cél az volt, hogy az őszi hagyományhoz kötött egész napos programokon a kisebb közösségek, családok, baráti társaságok együtt legyenek, jól érezzék magukat. A nap programjában a szüreti hagyományokat összekapcsoljuk a népi kismesterségekkel, népi játékokkal, művelődési programokkal, környezettudatos játékokkal, bábokkal, kézműves foglalkozásokkal. Programok: futóverseny, főzőverseny, póni lovaglás, népi játszótér, szalma színház, ősi magyar harcművészeti bemutató, szüreti felvonulás. 

Vass Lajos Népzenei találkozó: A rendezvény célja volt, hogy hagyományteremtő céllal teret adjanak a határon túli magyarok állampolgársági eskütételének, a testvérkapcsolatok ápolásának. Célunk, hogy a két napon át tartó programokon a legkisebb közösségtől a határon túl ívelő baráti és szakmai kapcsolatot ápoló közösségekig mindenkinek olyan kikapcsolódási lehetőséget nyújtsunk, ahol szabadidejét hasznosan tudja eltölteni, kapcsolatait meg tudja erősíteni. Programok: külföldi vendégek fogadása, ünnepélyes megnyitó, ünnepélyes állampolgársági eskütétel, délután különböző előadások.

A helyi piac komplex fejlesztése Lakiteleken (nem nyert)
Pályázat azonosítója: 467

Összköltség: 37 658 730 Ft

Támogatás: 33 892 857 Ft

Projekt megvalósítás tervezett időtartama: 2012.01.01 - 2012.06.30

Lakitelek Nagyközség lakosságának nagy része mezőgazdaságból él, a településen 220 regisztrált őstermelő van, sokan terményeiket a helyi piacon értékesítik. A beruházás általános célja a tanyai termékek nagyobb arányú piacra jutásának elősegítése, valamint a termeléshez szükséges ismeretek, tapasztalatok átadása. A fejlesztés konkrét célja, hogy egy kulturált, élelmiszerárusításra alkalmas, fedett piacot alakítson ki az Önkormányzat a jelenlegi piac fejlesztésével. A fedett piac lehetővé teszi, hogy eső esetén is megtarthassák a piacnapot és szociális helységek is létesülnek.

A projekt fő elemei: fedett-nyitott piac kialakítása, a lakiteleki piacot népszerűsítő kiadvány kiadása, termelők számára képzés szervezése, ünnepélyes megnyitó rendezvény, gazdaudvar szemlék szervezése. Egy kezelő épületrész, férfi és női mosdók épülnek. A női mosdó akadálymentesített, így fogyatékkal élők is tudják használni. 52 db árusító hely került volna megépítésre.

„Lakitelek Nagyközség közlekedési infrastruktúrájának fejlesztése”

DAOP-2009-3.1.1/B-09

Összköltség: 62 124 484 Ft

Támogatás: 52 805 811 Ft

Projekt megvalósítás tervezett időtartama: 2010.04.01 – 2011.02.28.

Lakitelek belterületén az elmúlt évtizedek alatt több utca útburkolata épült meg vagy újult fel. Az eltelt években a nagyobb forgalom valamint a gyenge pályaszerkezet miatt romlásnak indultak a burkolatok. A régebbi burkolatok állapota eddig folyamatos kátyúzással fenntartható volt, a romlási folyamat az utóbbi években felgyorsult így teljes felújításuk tovább nem halasztható. A projekt célja Lakitelek Nagyközség közlekedési hálózatának fejlesztése. A projekt keretén belül MÓRICZ ZSIGMOND utcában 291 m út kerül MEGÉPÍTÉSRE, és 333 m út kerül FELÚJÍTÁSRA, a DEÁK ISTVÁN utcában 718 m út kerül FELÚJÍTÁSRA. A fejlesztéssel érintett útszakaszok közlekedéshálózati szempontból fontos gyűjtő utak: a Móricz Zs. u. a Széchenyi István krt-ba csatlakozik, míg a Deák I. utca a Széchenyi I. krt-at és 4625 j. országos közúttal köti össze. A felújítással érintett szakaszok falusias lakóterületen haladnak, 5 db kereskedelmi-szolgáltató egységet, 1 helyközi közlekedést szolgáló buszmegállót érintenek.

